**Изх.№25-00-112/21.08.2024 г.**

**ОБС Вх. № 165/21.08.2024 г.**

**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**ОТ ИНЖ.НЕДКО КУЛЕВСКИ – КМЕТ НА ОБЩИНА РУДОЗЕМ**

**Относно:**

І. Утвърждаване на мрежа от образователни институции на територията на община Рудозем за учебната 2024/2025 година;

ІІ. Утвърждаване и дофинансиране на маломерни паралелки в училищата от община Рудозем за учебната 2024/2025 година.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

**І**. Във връзка с предоставена информация от директорите на всички учебни и детски заведения на територията на община Рудозем за готовността да открият учебната 2024/2025 година, е създадена организация за доставка на безплатни учебници, учебни помагала, познавателни книжки и задължителна документация за системата на предучилищното и училищното образование.

Протичат и дейностите, свързани с медицинското обслужване, целодневната организация и безплатен транспорт на пътуващите деца и ученици в съответствие с нормативната уредба.

Училищата и детските градини са кадрово осигурени с педагогически и непедагогически персонал.

За учебната 2024/2025 година и трите училища в община Рудозем отговарят на критериите за включване в Списъка на средищните детски градини и училища, съгласно Постановление № 128 на Министерския съвет от 2017 г., включително ОУ „Христо Ботев”, с. Елховец, община Рудозем отговаря и на критериите за включване и в Списъка на защитените детски градини и защитените училища, съгласно Постановление № 121 на Министерския съвет от 2017 г.

**Училища в община Рудозем**

**1.** **Основно училище „Христо Ботев”, с. Елховец, община Рудозем**

През учебната 2024/2025 година в него ще се обучават общо 58 ученици, разпределени в 7 паралелки от I до VII клас, от следните населени места: с. Елховец; с. Коритата; с. Пловдивци; с. Поляна; с. Витина; с. Войкова лъка и прилежащите към с. Елховец махали.

Съгласно чл. 2 от ПМС № 128 на МС от 29.06. 2017г. за определяне на критерии за включване в Списъка на средищните детски градини и училища ОУ „Христо Ботев”, с. Елховец, община Рудозем отговаря на изискванията по смисъла на чл. 53, ал. 2 от ЗПУО и предстои да бъде определено със статут на средищно училище.

* 1. Броят на ученици в задължителна училищна възраст пътуващи от населените места, където няма училище е **58** разпределени както следва:

|  |  |  |
| --- | --- | --- |
| № | направление | бр.ученици |
| 1 | с. Поляна – с. Елховец | 1 |
| 2 | с. Витина – с. Елховец | 4 |
| 3 | м. Г.Елховец – с. Елховец | 10 |
| 4 | с. Корита – с. Елховец | 8 |
| 5 | с. Пловдивци – с. Елховец | 4 |
| 7 | м. Върг. къшли – м. Долен Елховец - с. Елховец | 4 |
| 8 | с. Войкова лъка – с. Елховец | 7 |
|  | Общо: | **38** |

Разпределение на учениците по класове:

|  |  |
| --- | --- |
| **Клас** | **Брой ученици в клас** |
| Първи клас | 11 |
| Втори клас | 9 |
| Трети клас | 7 |
| Четвърти клас | 6 |
| Пети клас | 10 |
| Шести клас | 9 |
| Седми клас | 6 |

* 1. Училището е на целодневна организация на обучение – обучават се 58 ученика в 3 групи.
  2. Осигурен е транспорт за всички пътуващи ученици.
  3. Осигурено е обедно хранене в училищния стол.

**2. СУ „Св.св.Кирил и Методий“, гр. Рудозем, ул. „Хан Аспарух” № 1**

През учебната 2024/2025 година в училището ще се обучават **574** ученици, разпределени в 29 паралелки от I до XII клас.

* 1. Броят на ученици в задължителна училищна възраст, пътуващи към училището от населените места, където няма училище е **343** разпределени както следва:

|  |  |  |
| --- | --- | --- |
| № | Направление | Бр. ученици |
| 1. | с. Коритата – гр. Рудозем | 12 |
| 2. | с. Елховец - гр. Рудозем | 23 |
| 3. | с. Витина – гр. Рудозем | 9 |
| 4. | с. Рибница – гр. Рудозем | 33 |
| 5. | с. Сопотот-Рудозем | 28 |
| 6. | с. Грамаде-Рудозем | 11 |
| 7. | с. Оглед – гр. Рудозем | 9 |
| 8. | ул. Койнарци – гр. Рудозем | 19 |
| 9. | с. Борие - Рудозем | 20 |
| 10. | кв. Възраждане – гр. Рудозем | 57 |
| 11. | кв. Освобождение – гр. Рудозем | 15 |
| 12. | с. Иваново – гр. Рудозем | 3 |
| 13. | с. Равнината – гр. Рудозем | 5 |
| 14. | с. Бърчево – гр. Рудозем | 11 |
| 15. | с. Войкова лъка-Рудозем | 42 |
| 16. | с. Бяла река – гр. Рудозем | 21 |
| 17. | с Чепинци-гр. Рудозем | 3 |
| 18. | с. Пловдивци – гр. Рудозем | 13 |
| 19. | ул. Кап. П. Войвода | 2 |
| 20. | ул. Иван Вазов | 5 |
| 21. | с. Смилян | 1 |
| 22. | с.Срердногорци | 1 |
|  | Общо: | **343** |

Разпределение на учениците по класове:

|  |  |
| --- | --- |
| **Клас** | **Брой ученици в клас** |
| Първи „а” клас | 20 |
| Първи „б” клас | 19 |
| Втори „а” клас | 17 |
| Втори „б” клас | 16 |
| Втори „в” клас | 16 |
| Трети „а” клас | 18 |
| Трети „б” клас | 17 |
| Четвърти „а” клас | 21 |
| Четвърти „б” клас | 21 |
| Пети „а” клас | 22 |
| Пети „б” клас | 20 |
| Шести „а” клас | 20 |
| Шести „б” клас | 22 |
| Седми „а” клас | 26 |
| Седми „б” клас | 26 |
| Осми „а” клас | 24 |
| Осми „б” клас | 18 |
| Осми „в” клас | 15 |
| Девети „а” клас | 23 |
| Девети „б” клас | 24 |
| Девети „в” клас | 13 |
| Десети „а” клас | 16 |
| Десети „б” клас | 21 |
| Десети „в” клас | 20 |
| Единадесети „а” клас | 23 |
| Единадесети „б” клас | 21 |
| Единадесети „в” клас | 16 |
| Дванадесети „а” клас | 19 |
| Дванадесети „б” клас | 21 |

**2.2.** Училището е на целодневна организация на обучение – обучават се 301 ученика в 15 групи.

**2.3.** Осигурен е транспорт за всички пътуващи ученици.

**2.4.** Осигурено е обедно хранене в училищния стол.

**3. СУ „Христо Ботев”, с. Чепинци, община Рудозем**

През учебната 2024/2025 година в училището ще се обучават общо **246** ученици, разпределени в 13 паралелки от I до XII клас, от следните населени места: с. Чепинци; с. Оглед; с. Грамаде; с. Сопотот; с. Рибница, с. Борие, с. Войкова лъка и прилежащите към с. Чепинци махали.

Съгласно чл. 2 от ПМС № 128 на МС от 29.06. 2017г. за определяне на критерии за включване в Списъка на средищните детски градини и училища СУ „Христо Ботев”, с. Чепинци, община Рудозем отговаря на изискванията за средищно училище,тъй като в него ще се обучават повече от 10 ученици в задължителна училищна възраст, пътуващи от други населени места, в които няма училище и то също предстои да бъде включено в Списъка на средищните детски градини и училища.

**3.1**. Броят на ученици в задължителна училищна възраст пътуващит към училището от населените места, където няма училище е **96** разпределени както следва:

|  |  |
| --- | --- |
| направление | бр. ученици |
| с. Войкова лъка– с. Чепинци | 5 |
| с. Оглед – с. Чепинци | 6 |
| с. Грамаде – с. Чепинци | 2 |
| с. Сопотот – с. Чепинци | 20 |
| с. Рибница – с. Чепинци | 1 |
| с. Борие – с. Чепинци | 4 |
| гр. Рудозем – с. Чепинци | 17 |
| м. Дуревска – с. Чепинци | 7 |
| м. Мемиевска – с. Чепинци | 34 |
| Общо: | **96** |

Разпределение на учениците по класове:

|  |  |
| --- | --- |
| **Клас** | **Брой ученици в клас** |
| Първи клас | 18 |
| Втори клас | 18 |
| Трети клас | 23 |
| Четвърти клас | 19 |
| Пети клас | 19 |
| Шести клас | 17 |
| Седми клас | 21 |
| Осми „а“ клас | 18 |
| Осми „б“ клас | 18 |
| Девети клас | 11 |
| Десети клас | 20 |
| Единадесети клас | 21 |
| Дванадесети клас | 23 |

* 1. Училището е на целодневна организация на обучение – обучават се 246 ученика в 7 групи.
  2. Осигурен е транспорт за всички пътуващи ученици.
  3. Осигурено е обедно хранене в училищния стол.

**Детски градини в община Рудозем**

1. **ДГ „Слънце”, с. Рибница, община Рудозем** 
   1. През учебната 2024/2025 година в ДГ „Слънце“с. Рибница ще постъпят за отглеждане, възпитание и обучение общо 21 деца от следните населени места:

с. Рибница, с. Сопотот и с. Оглед.

* 1. От тях на задължителна предучилищна възраст са 13 деца, които ще се обучават в предучилищна подготвителна група.

Към момента числеността на персонала, зает в детското заведение е 4 щатни бройки, от които - педагогически персонал - 2 щатни бройки и непедагогически персонал - 2 щатни бройки.

1. **ДГ „Мечо Пух”, с. Пловдивци, общ Рудозем**

2.1. През учебната 2024/2025 година в ДГ „Мечо Пух” с. Пловдивци ще постъпят за отглеждане, възпитание и обучение общо 9 деца от населените места с. Пловдивци, с. Елховец и с. Коритата, които са на възраст от 2 до 7 години, като 4 от тях са на задължителна предучилищна подготовка.

Към момента числеността на персонала, зает в детското заведение е 4 щатни бройки, от които - педагогически персонал - 2 щатни бройки и непедагогически персонал - 2 щатни бройки.

* 1. На основание чл. 9, ал. 2 от Наредба № 5 от 2016 г. за предучилищно образование, при недостатъчен брой за сформиране на отделна група от деца в съответната възрастова група, може да се сформира разновъзрастова група.

На основание чл. 59 от Наредбата за финансирането на институциите в системата на предучилищното и училищното образование при недостатъчен брой деца за формиране на група в общинска детска градина с решение на общинския съвет в населеното място може да се формира само една група в детска градина с минимум 6 деца, когато групата е единствена за населеното място.

Предвид отдалечеността на населеното място от общинския център и възрастовите особености на децата е важно детската градина да продължи да съществува, макар и с този брой деца.

**3. ДГ „Снежанка”, гр. Рудозем, ул. Ст. Стамболов” 10**

3.1. През учебната 2024/2025 година в ДГ „Снежанка” ще постъпят за отглеждане, възпитание и обучение общо 122 деца от гр. Рудозем и села в община Рудозем, в които няма детска градина или училище.

3.2. Детската градина ще посещават 77 деца в задължително обучаема възраст

/4-6/ год.

Към момента числеността на персонала, зает в детското заведение е 32.5 щатни бройки, от които - педагогически персонал - 15 щатни бройки, в това число и психолог и непедагогически персонал – 17.5 щатни бройки.

1. **ДГ „Възраждане”- гр. Рудозем, ул. „Васил Априлов” 13**

4.1 През учебната 2024/2025 година ДГ ще посещават 20 деца в разновъзрастова група.

4.2. Детската градина ще посещават 11 деца в задължително обучаема възраст /4-6/ г.

Към момента числеността на персонала, зает в детското заведение е 5 щатни бройки, от които - педагогически персонал - 2 щатни бройки и непедагогически персонал - 3 щатни бройки.

1. **ДГ „Дъга” - с. Елховец, общ. Рудозем**

5.1 През учебната 2024/2025 година ДГ ще посещават 25 деца.

5.2. Детската градина ще посещават 15 деца в задължително обучаема възраст /4-6/г.

Към момента числеността на персонала, зает в детското заведение е 8 щатни бройки, от които - педагогически персонал - 4 щатни бройки и непедагогически персонал - 4 щатни бройки.

1. **ДГ „Войкова лъка” - с. Войкова лъка, общ. Рудозем**

6.1 През учебната 2024/2025 година ДГ ще посещават 18 деца в разновъзрастова група.

6.2. Детската градина ще посещават 10 деца в задължително обучаема възраст /4-6/ г.

Към момента числеността на персонала, зает в детското заведение е 4 щатни бройки, от които - педагогически персонал - 2 щатни бройки и непедагогически персонал - 2 щатни бройки.

1. **ДГ „Елица” - село Чепинци, ул.”Демокрация"30**

7.1 През учебната 2024/2025 година ДГ ще посещават 74 деца.

7.2. Детската градина ще посещават 49 деца в задължително обучаема възраст /4-6/г.

Към момента числеността на персонала, зает в детското заведение е 16 щатни бройки, от които - педагогически персонал - 8 щатни бройки и непедагогически персонал - 8 щатни бройки.

Във връзка с гореизложеното предлагам на Вашето внимание за обсъждане и приемане на следните проекти за решения:

1. **РЕШЕНИЕ:**

На основание чл. 17, ал. 1, т. 3, чл. 21, ал. 1, т. 23 и ал. 2 от ЗМСМА, във връзка с чл. 2, ал. 1, ал. 3, ал. 4 и чл.256, ал.1, т.4 и ал. 4 от ЗПУО, и чл. 59 от Наредбата за финансирането на институциите в системата на предучилищното и училищното образование, Общински съвет – гр. Рудозем

**РЕШИ:**

Утвърждава мрежа от образователни институции на територията на община Рудозем за учебната 2024/2025 г., както следва:

**I. УЧИЛИЩА**

1. СУ „Св. св. Кирил и Методий” гр. Рудозем Ул. 1 „Хан Аспарух” №1

2. СУ „Христо Ботев” с. Чепинци ул. „Просвета”№17

3. ОУ „Христо Ботев” с. Елховец

**II. ДЕТСКИ ГРАДИНИ**

4. ДГ „Снежанка” гр. Рудозем, ул. „Ст. Стамболов”№10

5. ДГ „Елица” с. Чепинци, ул. „Демокрация” №30

6. ДГ „Дъга” с. Елховец

7. ДГ „Мечо пух” с. Пловдивци

8. ДГ „Войкова лъка” с. Войкова лъка

9. ДГ „Слънце” с. Рибница

10. ДГ „Възраждане” гр. Рудозем, ул. „Васил Априлов” № 13

1. Предвид демографските процеси в общината, броя на учениците всяка година намалява, като в училищата се сформират самостоятелни паралелки, за момента не се налага смесени паралелки, но пълняемостта в тях е с минимален брой ученици. Предвид това е необходимо да бъдат утвърдени и маломерните паралелки в училищата съгласно изискванията на Наредбата за финансирането на институциите в системата на предучилищното и училищното образование.

За маломерни паралелки се прилага чл. 63, чл. 68 и чл. 69 от цитираната Наредба, в които броят на учениците е по-малък от посочения минимум, който за неспециализирано училище – I – IV клас е 16 ученици, а за V-ХІІ клас - 18 ученици. За учебната 2024/2025 г. броят на **маломерните паралелки във всяко едно от училищата е, както следва:**

**1.1.ОУ „Христо Ботев”, с. Елховец , общ. Рудозем - защитено и средищно училище:**

- І клас - 11 ученици

- ІІ клас - 9 ученици

- ІІІ клас – 7 ученици

- ІV клас - 6 ученици

- V клас - 10 ученици

- VІ клас - 9 ученици

- VІІ клас - 6 ученици

* 1. **СУ „Христо Ботев”, с. Чепинци, общ. Рудозем – средищно училище:**

- VІ клас - 17 ученици

- XI клас – 11 ученици

* 1. **СУ „Св. св. Кирил и Методий”, гр. Рудозем – средищно училище:**

- VІІІ „в” клас – 15 ученици

- IX „в” клас - 13 ученици

- X „а” клас - 16 ученици

- XI „в” клас - 16 ученици

Изключения от минималния брой на учениците в паралелките се допускат в неспециализирани и специализирани училища, когато броят на учениците в паралелка от I до ХII клас е не по-малко от 10. Изключението се допуска с разрешение на финансиращия орган, ако са осигурени допълнителни средства за обезпечаване на учебния процес извън определените по стандарти за съответната дейност, като средствата задължително се включват в бюджета на училището, за които първостепенният разпоредител с бюджет е разрешил формирането на паралелки с брой на учениците под минималния.

Паралелка с по-малко от 10 ученици в неспециализирани и спортни училища може да се формира в особени случаи след разрешение на началника на регионалното управление на образованието, ако са осигурени допълнителни средства за обезпечаване на учебния процес извън определените по стандарти за съответната дейност, изчислени по реда на чл. 68, ал. 4 - 7 при спазване на изискването на чл. 68, ал. 3

В тази връзка съгласно чл. 63, чл. 68, ал. 1, т. 2 и т.5, ал. 3 и ал. 4-7, и чл. 69, ал. 1, ал. 2 и ал. 3 от Наредбата за финансирането на институциите в системата на предучилищното и училищното образование, ПМС № 6/22.01.2024 г. за приемане на актуализиран списък на защитените от държавата специалности от професии за учебната 2024/2025г. и на актуализиран списък със специалности от професии, по което е налице очакван недостиг от специалисти на пазара на труда за учебната 2024/2025г., Становище от Никола Запрянов – началник на РУО Смолян, касаещо паралелките в СУ „Св. св.Кирил и Методий“, гр. Рудозем и докладни записки на директорите на СУ „Св.св.Кирил и Методий“, гр. Рудозем, СУ „Христо Ботев” с. Чепинци и ОУ „Христо Ботев” с. Елховец за утвърждаване на маломерни паралелки в общинските училища за учебната 2024/2025 година, с цел осигуряване на качествено образование, предлагам Общински съвет – гр. Рудозем да вземе следното:

**II. РЕШЕНИЕ**

На основание чл. 17, ал. 1, т. 3, чл. 21, ал. 1, т. 23 и ал. 2 от ЗМСМА и във връзка с чл. 63, чл. 68, ал. 1, т. 2 и т.5, ал. 3 и ал. 4-7, и чл. 69, ал. 1, ал. 2 и ал. 3 от Наредбата за финансирането на институциите в системата на предучилищното и училищното образование, Общински съвет – гр. Рудозем

**РЕШИ:**

**І. Дава съгласие през учебната 2024/2025 г. да се провежда обучение с брой ученици, който е не по малък от 10 в следните училища:**

1.1.СУ „Христо Ботев”, с. Чепинци, общ. Рудозем – средищно училище:

- VІ клас - 17 ученици

- XI клас – 11 ученици

1.2.СУ „Св. св. Кирил и Методий”, гр. Рудозем – средищно училище:

- VІІІ „в” клас – 15 ученици

- IX „в” клас - 13 ученици

- X „а” клас - 16 ученици

- XI „в” клас - 16 ученици

**II. Предлага на началника на РУО – Смолян да разреши формирането на самостоятелни маломерни паралелки, с брой ученици под 10 за учебната 2024/2025 г. в следното училище:**

1.3.ОУ „Христо Ботев”, с. Елховец , общ. Рудозем - защитено и средищно училище:

- І клас - 11 ученици

- ІІ клас - 9 ученици

- ІІІ клас – 7 ученици

- ІV клас - 6 ученици

- V клас - 10 ученици

- VІ клас - 9 ученици

- VІІ клас - 6 ученици

1. Общински съвет – гр. Рудозем на основание чл. 68, ал. 3 и ал.4-7 от Наредбата за финансирането на институциите в системата на предучилищното и училищното образование, определя допълнителните средства за обезпечаване на учебния процес извън определените по единни разходни стандарти да се осигурят, след решение на Общинския съвет по предложение на Кмета на общината въз основа на данни от НЕИСПУО, след доказана необходимост.

